Na temelju članka 48. Zakona o lokalnoj i područnoj (regionalnoj) samoupravi („Narodne

novine“ broj: 33/01, 60/01, 129/05, 109/07, 36/09, 150/11, 144/12, 19/13, 137/15, 123/17, 98/19, 144/20), članka 45. Statuta Općine Dubrava („Glasnik Zagrebačke županije“ broj: 11/21), i članka 34. Odluke o načinu provedbe postupka jednostavne nabave („Glasnik Zagrebačke županije” broj: 9/17 i 19/18), nakon provedenog postupka prikupljanja ponuda za predmet nabave izvođenja radova bušenja arteškog bunara, Općinsko vijeće Općine Dubrava na svojoj 2. redovnoj sjednici održanoj dana 4. rujna 2025. godine, donosi

**O D L U K U**

**o odabiru najpovoljnijeg ponuditelja**

**I.**

Utvrđuje se da je najpovoljnija ponuda za izvođenje radova bušenja arteškog bunara, podnijeta od ponuditelja GEOISTRAŽIVANJE d.o.o., Krajiška 36, 10000 Zagreb , u iznosu od 30.525,00 eura bez PDV-a, odnosno sveukupno s PDV-om u iznosu od 38.156,25 eura.

**II.**

Ponuditelju GEOISTRAŽIVANJE d.o.o., Krajiška 36, 10000 Zagreb povjerava se izvođenje radova bušenja arteškog bunara.

**III.**

Temeljem ove Odluke, između Općine Dubrava i ponuditelja GEOISTRAŽIVANJE d.o.o., Krajiška 36, 10000 Zagreb, sklopit će se ugovor.

**IV.**

Ova Odluka stupa na snagu danom donošenja.

O b r a z l o ž e n j e

Sukladno odredbama članka 4. i članka 6. Odluke o načinu provedbe postupka jednostavne nabave („Glasnik Zagrebačke županije“ broj: 9/17 i 19/18), Općinski načelnik kao ovlašteni predstavnik naručitelja, donio je Odluku o početku postupka jednostavne nabave za izvođenje radova bušenja arteškog bunara (KLASA: 363-01/25-01/11, URBROJ: 238-5/02-25-1 od 10.07.2025.).

Dostava ponuda zatražena je od potencijalnih ponuditelja:

1. GEOISTRAŽIVANJE d.o.o., OIB:39424876058, Krajiška 36, 10000 Zagreb;
2. VODOVOD – HIDROGEOLOŠKI RADOVI d.o.o., OIB: 93073121103, Poljski put 1, 31000 Osijek;
3. GEOBUŠAČ-INŽENJERING d.o.o., OIB: 85428406324, Možđenec 129, 42220 Novi Marof.

U otvorenom roku za dostavu pristigle su dvije ponude.

Otvaranje ponuda izvršeno je dana 21. srpnja 2025. godine, od strane naručitelja, odnosno Stručnog povjerenstva u sastavu: Martina Mališ Filipin, Ivana Bačinski i Daria Dragija. Kriterij za odabir najpovoljnije ponude je najniža ponuđena cijena. Stoga Povjerenstvo predlaže prihvaćanje ponude ponuditelja GEOISTRAŽIVANJE d.o.o., Krajiška 36, 10000 Zagreb. Navedena ponuda u potpunosti zadovoljava uvjete i zahtjeve iz Poziva za dostavu ponuda, ista je prihvatljiva i pravilna te kao takva ocijenjena najpovoljnijom ponudom, a što je detaljno obrazloženo u Zapisniku o pregledu i ocjeni ponuda.

Budući da je vrijednost nabave veća od 9.291,00 eura, Odluku o nabavi sukladno članku 34. stavku 2. Odluke o načinu provedbe postupka jednostavne nabave („Glasnik Zagrebačke županije“ broj: 9/12 i 19/18), donosi Općinsko vijeće.

Temeljem navedenog donijeta je Odluka kao u izreci.

KLASA: 363-01/25-01/11

URBROJ: 238-5/01-25-5

Dubrava, 4. rujna 2025.godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

POTPREDSJEDNIK:

Dragutin Vuđan