Na temelju članka 48. Zakona o lokalnoj i područnoj (regionalnoj) samoupravi („Narodne

novine“ broj: 33/01, 60/01, 129/05, 109/07, 36/09, 150/11, 144/12, 19/13, 137/15, 123/17, 98/19, 144/20), članka 45. Statuta Općine Dubrava („Glasnik Zagrebačke županije“ broj: 11/21), i članka 34. Odluke o načinu provedbe postupka jednostavne nabave („Glasnik Zagrebačke županije” broj: 9/17 i 19/18), nakon provedenog postupka prikupljanja ponuda za predmet nabave pružanja usluge opremanja Dječjeg vrtića Dubrava, Općinsko vijeće Općine Dubrava na svojoj 2. redovnoj sjednici održanoj dana 4. rujna 2025. godine, donosi

**O D L U K U**

**o odabiru najpovoljnijeg ponuditelja**

**I.**

Utvrđuje se da je najpovoljnija ponuda za pružanje usluge opremanja Dječjeg vrtića Dubrava, podnijeta od ponuditelja Astreja plus d.o.o. Karlovačka cesta 4/J, 10000 Zagreb , u iznosu od 16.864,25 eura bez PDV-a, odnosno sveukupno s PDV-om u iznosu od 20.891,91 eura.

**II.**

Ponuditelju Astreja plus d.o.o., Karlovačka cesta 4/J, 10000 Zagreb povjerava se pružanje usluge opremanja Dječjeg vrtića Dubrava

**III.**

Temeljem ove Odluke, između Općine Dubrava i ponuditelja Astreja plus d.o.o., Karlovačka cesta 4/J, 10000 Zagreb, sklopit će se ugovor.

**IV.**

Ova Odluka stupa na snagu danom donošenja.

O b r a z l o ž e n j e

Sukladno odredbama članka 4. i članka 6. Odluke o načinu provedbe postupka jednostavne nabave („Glasnik Zagrebačke županije“ broj: 9/17 i 19/18), Općinski načelnik kao ovlašteni predstavnik naručitelja, donio je Odluku o početku postupka jednostavne nabave za pružanje usluge opremanja Dječjeg vrtića Dubrava (KLASA: 406-01/25-01/3, URBROJ: 238-5/02-25-1 od 16.07.2025.).

Dostava ponuda zatražena je od potencijalnih ponuditelja:

Poziv na dostavu ponuda, dostavit će se poznatim ponuditeljima:

1. Astreja plus d.o.o.; OIB: 91448726740, Karlovačka cesta 4/J, 10000 Zagreb;
2. Profil knjiga d.o.o., OIB: 43192548848 , Nova cesta 27, 10410 Lukavec;
3. Školska knjiga d.d., OIB: 38967655335, Masarykova 28, 10000 Zagreb

U otvorenom roku za dostavu pristigle su dvije ponude.

Otvaranje ponuda izvršeno je dana 28. srpnja 2025. godine, od strane naručitelja, odnosno Stručnog povjerenstva u sastavu: Martina Mališ Filipin, Ivana Bačinski i Daria Dragija. Kriterij za odabir najpovoljnije ponude je najniža ponuđena cijena. Stoga Povjerenstvo predlaže prihvaćanje ponude ponuditelja Astreja plus d.o.o., Karlovačka cesta 4/J, 10000 Zagreb. Navedena ponuda u potpunosti zadovoljava uvjete i zahtjeve iz Poziva za dostavu ponuda, ista je prihvatljiva i pravilna te kao takva ocijenjena najpovoljnijom ponudom, a što je detaljno obrazloženo u Zapisniku o pregledu i ocjeni ponuda.

Budući da je vrijednost nabave veća od 9.291,00 eura, Odluku o nabavi sukladno članku 34. stavku 2. Odluke o načinu provedbe postupka jednostavne nabave („Glasnik Zagrebačke županije“ broj: 9/12 i 19/18), donosi Općinsko vijeće.

Temeljem navedenog donijeta je Odluka kao u izreci.

KLASA: 406-01/25-01/3

URBROJ: 238-5/01-25-5

Dubrava, 4. rujna 2025.godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

POTPREDSJEDNIK:

Dragutin Vuđan